Carmen Dan, întrebată despre violențele jandarmilor: ”Nu am ce să-mi reproșez”

Nu am ce să-mi reproșez, am făcut tot ce trebuia să faca un ministru de interne responsabil”, a spus marți Carmen Dan, ministrul de Interne, când a fost întrebată de reporteri dacă are ceva să-și reproșeze după violențele de vineri ale jandarmilor.

”Nu mi-am depășit în niciun fel competențele. Se fac verificări, sunt la dispoziția organelor de anchetă, sunt șefii misiunilor operative care au fost în piață sub coordonarea unui procuror militar”, a mai spus Carmen Dan.

Întrebată dacă e cineva vinovat pentru violențe, Dan s-a mulțumit să spună că ”dacă în urma sesizărilor vor ieși și astfel de aspecte, bineînțeles că se vor lua măsurile necesare”.

Foto: InquamPhotos / George Călin